Buat 1 alinea dalam bahasa Betawi dengan unsur naratif.

Banyak orang di sêkitar Vina nyang nanyain alêsannyah masing bêtah idup ngêlajang, padahal usia udah matêng. Mêrèka ngasih nasihat biar Vina ora kêbangêtan ngêmilih nyari pêndamping idup ama ora mêlulu bêrambisi ngêjar matèri sêmata. Ada wayahnyah Vina ngêrasa êmbung ngêhadirin acara pêrkawinan di têngah kêluarga gêdényah. Tumannyah pada momèn ênihlah Vina ngêrasa disêrang abis-abisan têntang status lajangnyah layaknyah musuh nyang sêlalu kêsudutin. Ora jarang Vina ngêrasa bahwa kêbêradaannyah adalah sêbuah stigma di antara mêrèka sêhingga ngêjanyah kudu sêring nêlên ludah ama ngêlus dada. Sêpanjang pêrjalanan idupnyah puguh ajah Vina pêrnah ngêrasain indahnyah jatoh cinta ama surêmnyah patah ati, tapi Vina ora troma têradêp lanang sêpêrti nyang mêrèka kira.